FI Euroopan unionin virallinen lehti C 188/18

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu muutoshakemuksen julkaiseminen

(2014/C 188/07)

Tämä julkaiseminen antaa oikeuden vastustaa muutoshakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla.

MUUTOSHAKEMUS

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu

NEUVOSTON ASETUS (EY) N:o 510/2006 (2)

9 ARTIKLASSA TARKOITETTU MUUTOSHAKEMUS

”MANTEQUILLA DE SORIA”

EY-nro: ES-PDO-0105-01110 – 19.4.2013

SMM ( ) SAN ( X )

1. Eritelmän kohta, jota / kohdat, joita muutos koskee

—

☐

—

☒

—

☐

—

☒

—

☒

—

☐

—

☒

—

☒

—

☒

2. Muutoksen/muutosten tyyppi

—

☒

—

☐

—

☐

—

☐

3. Muutos/muutokset

Alkuperätodisteet

Tämä osa on laadittu uudelleen poistamalla tarpeettomat kohdat, jotta suojatun voin laadun ja alkuperän takaamiseksi tarkastettavat seikat olisi määritelty selkeämmin.

Toimijoiden alustavaa arviointia koskeva kohta on poistettu, jotta arviointi voitaisiin mukauttaa palveludirektiivin vaatimuksiin.

Viittaukset sääntelyneuvoston antamiin lupiin tai sen suorittamaan tarkastukseen poistetaan, jotta ei rajoitettaisi vapaata liikkuvuutta.

Tuotantomenetelmä

Tämän osan 1 kohtaan on lisätty eläinten ravintoa koskeva vaatimus, joka suojatun voin valmistukseen tarkoitetun maidon tuottajien on täytettävä.

On havaittu virheellinen kerman erotusprosessin kuvaus, joka vaati korjausta. Kyseinen korjaus tarjosi tilaisuuden tuotantomenetelmän perusteelliseen tarkistamiseen.

Niinpä eritelmästä on poistettu tarkemmat tiedot sisäisistä tarkastustoiminnoista, joita tuotantolaitos haluaa maidon vastaanottamisen yhteydessä suorittaa omavalvontansa puitteissa, koska niiden esittäminen eritelmässä ei ole aiheellista.

Poistetaan viittaukset jäähdytyslevyjen avulla tapahtuvaan jäähdytykseen, koska jäähdytysmenetelmää ei pidetä olennaisena seikkana, ja näin ei rajoiteta asiaan liittyvää mahdollista teknistä kehitystä.

Muutetaan joitakin tarpeettoman suppeiksi arvioituja lämpötila-alueita. Tämä koskee esimerkiksi maidon säilyttämistä, rasvan pesua vedellä jne., joille oli esitetty hyvin pientä lämpötilavaihtelua, 2–4 °C. Asiantuntijat ovat kuitenkin vahvistaneet, että vaihteluväli 1–6 °C riittää takaamaan tuotteen ominaisuuksien säilymisen koko valmistusprosessin ajan, ei vaikuta lopputuotteeseen ja vastaa tarkemmin käytettävissä olevan tekniikan ja laitteiston ominaisuuksia. Tästä syystä riittäisi, että enimmäislämpötilaksi vahvistetaan 6 °C.

Kuten edellä todettiin, kappale, jossa kuvataan kerman erottamista, korvataan virheiden korjaamiseksi kokonaan uudella tekstillä. Näin ollen seuraava teksti:

”Maito termisoidaan (lämpökäsittely 15 sekunnin ajan 57–68 °C:ssa) levylämmönvaihtimessa, minkä jälkeen suoritetaan separointi kerman erottamiseksi ja puhdistamiseksi. Tämän 30–40 °C:n lämpötilassa saadun kerman rasvapitoisuuden on oltava 38–45 painoprosenttia ja happamuuden alle 13 °Dornic pastörointivaiheeseen asti. Säilymisen takaamiseksi kerma jäähdytetään ja pidetään 2–4 °C:sena pastörointiin asti.”

korvataan tekstillä:

”Maito termisoidaan kerman erottamiseksi ja puhdistamiseksi. Prosessin aikana, 40–55 °C:ssa, erotetaan kerma separoimalla. Kerman rasvapitoisuuden on oltava 38–45 painoprosenttia ja happamuuden enintään 13 °Dornic. Seuraavaksi kerma jäähdytetään ja pidetään enintään 6 °C:sena pastörointiin asti.”

Tämä on perusteltua, koska termisointilämpötila (57–68 °C) on lämpötila, jonka maito saavuttaa termisoinnin lopussa kerman erottamisen jälkeen, eikä sillä ole sen vuoksi merkitystä kerman saannille eikä myöhemmälle voin valmistusprosessille. Toisaalta 40–55 °C on tavallisempi lämpötila kerman erottamiselle, ja se on myös laitteiston valmistajien suositus, koska tässä lämpötilassa erottuminen helpottuu ja voidaan välttää rasvapallosten mekaaninen rikkoutuminen, mikä vähentää lipaasien aktiivisuutta sekä hajoamisprosesseja. Edellä mainitut seikat on esitetty seuraavissa julkaisuissa: Ralph Early: Technology of dairy products (Blackie Academia & Professional); IDF Bulletin no 271, 7 luku Cream pasteurization technology; T. Bøgh-Sørensen: Pasteurization of Cream; Carlos Gandolfo: Tratamiento específico para diferentes tipos de nata (www.agroterra.es) ja teoksen Manual de Industrias Lácteas 8 luku (Tetra Pack Processing Systems AB, 2003).

Niin ikään avoimeksi jää mahdollisuus määrittää kerman happamuus tulevaisuudessa jollain muulla yhtä hyväksytyllä menetelmällä, kuten pH-asteikon avulla.

Kerman pastörointivaiheesta poistetaan pastörointiparametrit, koska ne vahvistetaan kyseisen lämpökäsittelyn varsinaisessa määritelmässä. Pastörointi on lisäksi yksi keskeisistä tarkastuksen kohteista tuotantolaitoksessa.

Kerman kypsytysvaiheesta poistetaan maininta, että kypsymisprosessi keskeytetään, kun happamuus on 18–28 °Dornic, koska määräävä tekijä kypsymisen hidastamisen alkamiselle ei ole happamuus vaan prosessin alkamisesta kulunut aika (12–15 tuntia) ja siis hapatteen vaikutusaika.

Kyseistä vaihetta koskevasta kohdasta poistetaan myös maininta, että kerma on pidettävä neljän tunnin ajan kylmässä, sillä kerman jäähtymiseen tarvittava likimääräinen aika riippuu erän koosta eikä tarkkaa aikaa siis voida antaa. Lisäksi sinä aikana, kun kerma on säiliöissä, lämpötila pidetään vakaana. Näin ei ole vaaraa siitä, että säiliössäoloaika aiheuttaisi kermaan muutoksia.

Vaiheesta, jossa voi vaivataan massaksi, poistetaan vaatimus määrittää voin kosteuspitoisuus infrapunavaa’alla. Näin ollen myös muita analyysimenetelmiä voidaan käyttää.

Merkinnät

Poistetaan viittaukset sääntelyneuvoston antamiin lupiin tai sen suorittamaan tarkastukseen, jotta ei rajoitettaisi vapaata liikkuvuutta.

Lisätään eritelmään kuva tuotteen tunnuksesta, vaikka sen ei enää tarvitse olla näkyvillä merkinnässä.

Kansalliset vaatimukset

Saatetaan ajan tasalle suojattuja alkuperänimityksiä ja suojattuja maantieteellisiä merkintöjä koskeva voimassa oleva lainsäädäntö.

Valvontaelin

Valvontaelin on nyt toimivaltaisena viranomaisena Instituto Tecnológico Agrario de Castilla y León.

Muutoksia hakeva ryhmä on suojatun alkuperänimityksen ”Mantequilla de Soria”, tuotantoa ja valmistusta Sorian maakunnassa edustava sääntelyneuvosto, joka katsoo olevansa osapuoli, jonka oikeutettua etua eritelmän muutos koskee.

YHTENÄINEN ASIAKIRJA

NEUVOSTON ASETUS (EY) N:o 510/2006 (3)

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu

”MANTEQUILLA DE SORIA”

EY-nro: ES-PDO-0105-01110 – 19.4.2013

SMM ( ) SAN ( X )

1. Tuotteen nimi

Mantequilla de Soria

2. Jäsenvaltio tai kolmas maa

Espanja

3. Maataloustuotteen tai elintarvikkeen kuvaus

3.1 Tuotetyyppi

Luokka 1.5 Rasvat (voi, margariini, öljyt jne.)

3.2 Kuvaus 1 kohdassa nimetystä tuotteesta

Voi, joka on saatu tietyissä Sorian maakunnan kunnissa sijaitsevilla lypsykarjatiloilla pidettävien holstein- ja Sveitsin ruskea -rotujen lehmien tai kyseisten rotujen välisten risteymien maidon rasvasta.

Suojattu nimitys ”Mantequilla de Soria” kattaa kolme perinteisesti valmistettua voilaatua eli luonnonvoin, suolatun voin ja imelän voin.

Eri laatujen fysikaaliset, kemialliset ja aistinvaraiset ominaisuudet ovat seuraavat:

1. Luonnonvoi Fysikaaliset ja kemialliset ominaisuudet — Rasvapitoisuus: vähintään 82 painoprosenttia — Rasvaton kuiva-aine: enintään 2 painoprosenttia — Kosteus: enintään 16 painoprosenttia Aistinvaraiset ominaisuudet: Väri norsunluunvärisestä oljenkeltaiseen. Heikosta keskivahvaan diasetyylin haju. Maku hyvin kevyesti hapan. Sulaa suussa melko hitaasti. Juoksevuus keskinkertainen. Tuoreen kerman aromi. Jälkimaku ei kovin voimakas.

2. Suolattu voi Fysikaaliset ja kemialliset ominaisuudet — Rasvapitoisuus: vähintään 80 painoprosenttia — Rasvaton kuiva-aine: enintään 4 painoprosenttia — Kosteus: enintään 16 painoprosenttia — Suola (natriumkloridi): enintään 2,5 painoprosenttia Aistinvaraiset ominaisuudet: Väri luunvalkoisesta norsunluunväriseen. Leikattaessa hieman rakeinen tuntu. Tuoksu kevyesti kypsytetty kerma. Maku voimakkaan suolainen. Sulaa suussa melko hitaasti. Juoksevuus keskinkertainen. Kerman aromi. Lyhyt jälkimaku.

3. Imelä voi Fysikaaliset ja kemialliset ominaisuudet — Rasvapitoisuus: vähintään 39 painoprosenttia — Rasvaton kuiva-aine: enintään 35 painoprosenttia — Kosteus: enintään 25 painoprosenttia — Sokeri (sakkaroosi): 20–35 painoprosenttia — Lisäaineet: väriaine betakaroteeni ja/tai kokkiniiliuute koristeena. Aistinvaraiset ominaisuudet: Väri luunvalkoinen lukuun ottamatta koristetta, joka on oranssi tai ruusunpunainen. Leikattaessa vaahtomainen (hyvin pieniä tai pieniä ilmakuplia, kuitenkin tiivis); epäsäännöllisiä ja kokonsa puolesta sokerikidettä ja maissinjyviä muistuttavia onkaloita. Diasetyylin haju, jossa häivähdys paahdettua sokeria. Maku voimakkaan makea ja hivenen hapan. Sulaa suussa melko nopeasti tai nopeasti. Juoksevuus keskinkertainen. Aromi hieman kasvikermaa muistuttava. Jälkimaku keskinkertainen tai pitkä.

3.3 Raaka-aineet (ainoastaan jalostetut tuotteet)

Voin valmistukseen käytettävä maito on peräisin karjatiloilta, jotka sijaitsevat Sorian maakunnassa rajatulla maantieteellisellä alueella. Se käsittää maakunnan korkeimman ja kylmimmän osan, jossa harjoitetaan perinteikästä maidontuotantoa ja jossa laitumet ovat kovia ja kuivia. Alueella on sille ominainen kasvisto, joka antaa maidolle ja edelleen voille erityiset laatuominaisuudet.

3.4 Rehu (ainoastaan eläinperäiset tuotteet)

Eläinten ruokintaa säätelevät ilmastotekijät ja luonnonvarojen saatavuus, ja se perustuu laidunnukseen siihen soveltuvina aikoina vuodesta ja muilta osin mahdollisimman pitkälti rajatulta alueelta saatavaan ravintoon, kuten säilörehuun, heinään, jauhettuun viljaan ja/tai rehuun.

3.5 Erityiset tuotantovaiheet, joiden on tapahduttava yksilöidyllä maantieteellisellä alueella

Maidon tuotanto sekä voin valmistus tapahtuvat rajatulla maantieteellisellä alueella.

3.6 Viipaloimista, raastamista, pakkaamista jne. koskevat erityiset säännöt

—

3.7 Merkintöjä koskevat erityiset säännöt

Suojattua voita sisältävien pakkausten merkinnöissä, lipukkeissa tai etiketeissä on oltava maininnat ”Denominación de Origen Protegida” ja ”Mantequilla de Soria”.

Kulutukseen tarkoitettu suojattu voi on varustettava vaatimustenmukaisuusmerkinnällä. Se on vastaetiketti, jota on mahdoton väärentää ja käyttää uudelleen ja joka kiinnitetään pakkaukseen ennen sen lähettämistä.

Vastaetiketissä on oltava näkyvillä nimityksen tunnus sekä jäljittämisen mahdollistava aakkosnumeerinen tunnus, joka ilmoitetaan luonnonvoilla kullanvärisellä nauhalla, imelällä voilla ruusunpunaisella nauhalla ja suolatulla voilla sinisellä nauhalla.

4. Maantieteellisen alueen tarkka rajaus

Maidontuotantoon ja Mantequilla de Soria -voin valmistukseen käytettävä alue käsittää seuraavat 169 Sorian maakuntaan kuuluvaa kuntaa:

Abejar; Adradas; Ágreda; Alconaba; Alcubilla de Avellaneda; Aldealafuente; Aldealices; Aldealpozo; Aldealseñor; Aldehuela de Periáñez; Aldehuelas, Las; Alentisque; Aliud; Almajano; Almaluez; Almarza; Almazán; Almazul; Almenar de Soria; Arancón; Arcos de Jalón; Arévalo de la Sierra; Ausejo de la Sierra; Barca; Bayubas de Abajo; Bayubas de Arriba; Beratón; Berlanga de Duero; Blacos; Bliecos; Borjabad; Borobia; Buberos; Buitrago; Burgo de Osma-Ciudad de Osma; Cabrejas del Campo; Cabrejas del Pinar; Calatañazor; Caltojar; Candilichera; Cañamaque; Carabantes; Carrascosa de Abajo; Carrascosa de la Sierra; Casarejos; Castilfrío de la Sierra; Castillejo de Robledo; Castilruiz; Centenera de Andaluz; Cerbón; Cidones; Cigudosa; Cihuela; Ciria; Cirujales del Río; Coscurita; Covaleda; Cubilla; Cubo de la Solana; Cueva de Ágreda; Dévanos; Deza; Duruelo de la Sierra; Escobosa de Almazán; Espeja de San Marcelino; Espejón; Estepa de San Juan; Frechilla de Almazán; Fresno de Caracena; Fuentearmegil; Fuentecambrón; Fuentecantos; Fuentelmonge; Fuentelsaz de Soria; Fuentepinilla; Fuentes de Magaña; Fuentestrún; Garray; Golmayo; Gómara; Gormaz; Herrera de Soria; Hinojosa del Campo; Langa de Duero; Losilla, La; Magaña; Maján; Matalebreras; Matamala de Almazán; Medinaceli; Miño de San Esteban; Molinos de Duero; Momblona; Monteagudo de las Vicarías; Montenegro de Cameros; Morón de Almazán; Muriel de la Fuente; Muriel Viejo; Nafría de Ucero; Narros; Navaleno; Nepas; Nolay; Noviercas; Ólvega; Oncala; Pinilla del Campo; Portillo de Soria; Póveda de Soria, La; Pozalmuro; Quintana Redonda; Quintanas de Gormaz; Quiñoneria, La; Rábanos, Los; Rebollar; Recuerda; Renieblas; Reznos; Rioseco de Soria; Rollamienta; Royo, El; Salduero; San Esteban de Gormaz; San Felices; San Leonardo de Yagüe; San Pedro Manrique; Santa Cruz de Yanguas; Santa María de Huerta; Santa María de las Hoyas; Serón de Nájima; Soliedra; Soria; Sotillo del Rincón; Suellacabras; Tajahuerce; Tajueco; Talveila; Tardelcuende; Taroda; Tejado; Torlengua; Torreblacos; Torrubia de Soria; Trévago; Ucero; Vadillo; Valdeavellano de Tera; Valdegeña; Valdelagua del Cerro; Valdemaluque; Valdenebro; Valdeprado; Valderrodilla; Valtajeros; Velamazán; Velilla de La Sierra; Velilla de los Ajos; Viana de Duero; Villaciervos; Villanueva de Gormaz; Villar del Ala; Villar del Campo; Villar del Río; Villares de Soria, Los; Villaseca de Arciel; Vinuesa; Vizmanos; Vozmediano; Yanguas.

5. Yhteys maantieteelliseen alueeseen

5.1 Maantieteellisen alueen erityisyys

Mantequilla de Soria -voin ominaisuudet perustuvat sen valmistukseen maidosta, jota tuottavat lehmät käyttävät ravinnokseen erityisissä ilmasto- ja korkeusoloissa tuotettua rehua.

Sorian maakunta sijaitsee keskimäärin 1 026 metrin korkeudella merenpinnasta. Se on yksi korkeimmalla sijaitsevista ja epätasaisimmista maakunnista ylätasangolla, ja ilmasto-olot ovat siellä hyvin ankarat.

Maakuntaan kuuluu hyvin korkealla, yli 1 500 metrissä, sijaitsevia alueita, joilla laiduntaminen on mahdollista vain kesäkuukausina. Välivyöhykkeellä eli 1 000–1 500 metrin korkeudella olevilla alueilla on runsaasti metsää mutta myös laitumia, joita voidaan käyttää keväästä syksyyn. Siirtymävyöhyke 900–1 000 metrin korkeudessa soveltuu huonosti maanviljelyyn, ja sitä käytetään laiduntamiseen lähes koko vuosi. Alle 900 metrin korkeudella sijaitsevilla alueilla harjoitetaan pääasiassa kasvintuotantoa. Ilman kastelua viljellään eniten vilja- ja rehukasveja, ja keinokastelualueilla maakunnan eteläosan alavimmissa laaksoissa viljellään maissia. Rajattuun alueeseen eivät kuulu maakunnan eteläosassa sijaitsevat lämpimämmät alueet, jotka eivät sijaitse yhtä korkealla ja joilla kyseistä tuotantoa ja valmistusta ei ole perinteisesti harjoitettu.

Vapaasti laiduntava nautakarja on tyypillinen näky Soriassa.

Kovien, kuivien ja kasvistoltaan erityisten laidunten koostumus vaikuttaa maidon ja edelleen voin laatuun.

Sekä voin perinteisessä käsityönä tapahtuvassa valmistuksessa käytetyssä puukirnussa (manzadero) että nykyään käytetyssä jaksoittain käyvässä meijerikirnussa kerman rasvapalloset yhdistetään. Puukirnussa tämä tehdään männän iskua muistuttavin manuaalisin iskuin, joita jatketaan, kunnes rasvapalloset ovat yhdistyneet, ja meijerikirnussa luodaan sama vaikutus kirnun liikkeen synnyttämän paineen avulla.

5.2 Tuotteen erityisyys

Kyseisen voin valmistukselle on ominaista, että hapatteena käytettäviä maitohappobakteereja ei lisätä kypsytysvaiheen alussa vaan vasta 3–4 tunnin kuluttua siitä. Näin pyritään saamaan aikaan parempi lopputuote ja antamaan sille erityinen vivahde.

Imelän voin valmistuksessa käytettävä siirappi tehdään vanhojen reseptien mukaan, ja tuotteen tarjontamuoto on sama kuin jo kauan sitten.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

Mantequilla de Soria -voin historiasta todistavat lukuisat historialliset viittaukset. Arvosteluja, uutisia, tietoja ym. on löydettävissä vuodesta 1845 meidän päiviimme asti, ja niiden perusteella voidaan todeta, että mainitulla voilla on kiistaton ja rikas perinne ja historia ja että tästä syystä kyseinen maantieteellinen nimitys on riittävän yleinen ja tunnettu.

Kun otetaan huomioon, että kyseinen alue on hyvin harvaan asuttua eikä maantieteellisellä nimityksellä ole juurikaan medianäkyvyyttä, tämä maine voi perustua vain maidon ja valmistusprosessin erityispiirteisiin, joiden vaikutuksesta tuloksena on kuluttajien suuresti arvostama voi.

Alueen pinnanmuotojen määräämät äärimmäiset ilmasto-olot säätelevät karjan ruokinnassa käytetyn rehun perustana olevien laidunten ja viljelysten tyypin ja koostumuksen. Tämä ravinto säätelee maidon rasvan rasvahappokoostumusta ja erityisiä laatuominaisuuksia, jotka siirtyvät voihin.

Myös alueen perinteet, kuten puukirnun ja jaksoittain käyvän meijerikirnun käyttö, vaikuttavat siihen, että tuote valmistetaan erityisellä tavalla, millä myös on vaikutuksensa sen laatuominaisuuksiin.

Kyseisen alueen perinne on myös imelän voin valmistus luonnonvoista konditorioissa.

Eritelmän julkaisutiedot

(Asetuksen (EY) N:o 510/2006 5 artiklan 7 kohta (4))

http://www.itacyl.es/opencms_wf/opencms/informacion_al_ciudadano/calidad_alimentaria/4_condiciones_DOP/index.html

(1) EUVL L 343,14.12.2012, s. 1.

(2) EUVL L 93, 31.3.2006, s. 12. Korvattu asetuksella (EU) N:o 1151/2012.

(3) Korvattu asetuksella (EU) N:o 1151/2012.

(4) Ks. alaviite 3.